**Ավրիլ Դանիկա Հեյնս** (անգլ.՝ **Avril Dannica Haines**, օգոստոսի 27, 1969(1969-08-27), Նյու Յորք շրջան, Նյու Յորք, Նյու Յորք, ԱՄՆ), պատմությամն մեջ առաջին կինը, որը զբաղեցրել է Կենտրոնական հետախուզական վարչության տնօրենի տեղակալի (2013-2015) և ԱՄՆ Ազգային անվտանգության նախագահի խորհրդականի տեղակալի պաշտոնները (2015-2017)։

Կենսագրություն
--------------

Կենսաքիմիկոս Թոմաս Հեյնսի և Ադրիան Ռապինի դուստրն է, որն իր գիտական կարիերան փոխել է նկարչի ուղու հետ։ Ընտանիքն ապրում էր Վերին Վեսթ-Սայդում` Նյու Յորքի բոհեմական շրջանում։ Երբ Ավրիլը 4 տարեկան էր, մայրը հիվանդացել է քրոնիկ էմֆիզեմայով, իսկ ավելի ուշ՝ թռչունների տուբերկուլյոզով։ 12 տարեկանում աղջկա վրա էր մոր ամենօրյա խնամքի պատասխանատվությունը, որն այս անգամ ծանր հիվանդ էր (նա մահացել է դստեր տասնվեցամյակից կարճ ժամանակ անց)։

Ավագ դպրոցն ավարտելուց հետո (այդ տարիներին նաև մասնակի աշխատել է մեքենաների վերանորոգման խանութում) Ավրիլը մեկնել է Ճապոնիա և որոշ ժամանակ Կոդոկանի ինստիտուտում անցկացնելուց հետո ստացել ձյուդոյի շագանակագույն գոտի։ Վերադառնալով ԱՄՆ՝ Չիկագոյի համալսարանում ուսումնասիրել է ֆիզիկա, արձակուրդին հայրենի Նյու Յորքում սիրահարվել է թռիչքային հրահանգիչ Դևիդ Դավիգիին, նրանք միասին վերականգնելով հին երկշարժիչ «Սեսնան»՝ փորձել են մեկնել Եվրոպա, սակայն ինքնաթիռը սառել է Լաբրադոր ծովում։ Նրանց հաջողվել է խուսափել ջրի վրա վայրէջքից։

1992 թվականին, երբ Հայնեսն ավարտել է Չիկագոյի համալսարանը, զույգը հաստատվել է Բալթիմոր քաղաքում, որտեղ Ավրիլը սկսել է Հոփկինսի համալսարանում պատրաստվել ֆիզիկայի դոկտորի կոչում ստանալու համար, իսկ Դեյվիդը առևտրային ավիաընկերությունում սկսել է աշխատել որպես օդաչու։

### Կարիերա

Հետաքրքրված էր միջազգային իրավունքով և մարդու իրավունքների պահպանման խնդրով, համալսարանն ավարտելուց հետո դաշնային վերաքննիչ դատարանի դատավորի աշխատասենյակում աշխատել է որպես գործակատար, իսկ 2003 թվականին ԱՄՆ պետդեպարտամենտում՝ իրավախորհրդատուի պաշտոնում։

2010 թվականից աշխատել է Օբամայի վարչակազմում՝ որպես նախագահի խորհրդականի օգնական, մասնագիտացել ազգային անվտանգության հարցերում, ինչպես նաև Ազգային անվտանգության խորհրդում աշխատել որպես իրավախորհրդատու։ 2013 թվականի հունիսի 12-ին ԿՀՎ տնօրեն Բրենան պաշտոնապես հայտարարել է 2013 թվականի օգոստոսի 9-ին ԿՀՎ փոխտնօրենի պաշտոնից Մայքլ Մորելի պաշտոնաթողության և նրա փոխարեն Ավրիլ Հայնեսի նշանակման մասին։

2014 թվականի դեկտեմբերին Ավրիլ Հայնեսը նշանակվել է Սյուզան Ռայսի ԱՄՆ նախագահի ազգային անվտանգության հարցերով խորհրդական։

Պատկերասրահ
-----------

* 2015 թվականի դեկտեմբերի 5-ին Բարաք Օբամայի, Սյուզան Ռայսի և ներքին անվտանգության հարցերով խորհրդական Լայզա Մոնակոյի հետ:2015 թվականի դեկտեմբերի 5-ին Բարաք Օբամայի, Սյուզան Ռայսի և ներքին անվտանգության հարցերով խորհրդական Լայզա Մոնակոյի հետ:
* 2015 թվականի հուլիսի 13-ին Բարաք Օբամայի և Ազգային անվտանգության խորհրդի ապարատի աշխատակազմի հետ Իրանի միջուկային ծրագրի վերաբերյալ համաձայնագրի ստորագրման մասին լուրերը ստանալուց հետո:2015 թվականի հուլիսի 13-ին Բարաք Օբամայի և Ազգային անվտանգության խորհրդի ապարատի աշխատակազմի հետ Իրանի միջուկային ծրագրի վերաբերյալ համաձայնագրի ստորագրման մասին լուրերը ստանալուց հետո:
* 2015 թվականի հուլիսի 13-ին Օվալաձև գրասենյակում (ժամի մոտ կանգնած) Օբամայի և պետքարտուղար Ջոն Քերիի միջև Իրանի միջուկային ծրագրի շուրջ համաձայնագիր կնքելու զրույցի ընթացքում:2015 թվականի հուլիսի 13-ին Օվալաձև գրասենյակում (ժամի մոտ կանգնած) Օբամայի և պետքարտուղար Ջոն Քերիի միջև Իրանի միջուկային ծրագրի շուրջ համաձայնագիր կնքելու զրույցի ընթացքում:
* 2016 թվականի հուլիսի 15-ին Օվալաձև գրասենյակում նախագահի աշխատակազմի ղեկավար Դենիս Մակդոնոուի հետ՝ նախագահ Օբամայի և Ջոն Քերիի միջև զրույցի ընթացքում հեղաշրջման փորձից հետո Թուրքիայում տիրող իրավիճակի մասին:2016 թվականի հուլիսի 15-ին Օվալաձև գրասենյակում նախագահի աշխատակազմի ղեկավար Դենիս Մակդոնոուի հետ՝ նախագահ Օբամայի և Ջոն Քերիի միջև զրույցի ընթացքում հեղաշրջման փորձից հետո Թուրքիայում տիրող իրավիճակի մասին:

Արտաքին հղումներ
----------------

* «Avril D. Haines» (անգլերեն)։ Bloomberg։ Վերցված է 2017 թ․ հունվարի 26

Ծանոթագրություններ
------------------

1. 1 2 3 4
2. ↑  Daniel Klaidman (2013 թ․ հունիսի 26)։ «Avril Haines, the Least Likely spy» (անգլերեն)։ Newsweek։ Վերցված է 2017 թ․ հունվարի 26
3. ↑  Karen DeYoung and Greg Miller (2013 թ․ հունիսի 12)։ «CIA’s deputy director to be replaced with White House lawyer» (անգլերեն)։ Washington Post։ Վերցված է 2017 թ․ հունվարի 26
4. ↑  Simon Engler (2014 թ․ դեկտեմբերի 18)։ «Number 2 at CIA Moves to White House» (անգլերեն)։ Foreign Policy։ Վերցված է 2017 թ․ հունվարի 26

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | GND: 1223711919 · VIAF: 3476160848421508210002 · WorldCat VIAF: 3476160848421508210002 |

 |